
RADNI PREDLOŽAK 
RIJEČKA RAZVOJNA AGENCIJA PORIN d.o.o., Rijeka, Milutina Barača 62, OIB: 29183761133, koju zastupa direktor Nenad Antolović (dalje: RRA Porin)
i
[NAZIV / IME I PREZIME KORISNIKA], [sjedište / prebivalište], OIB: [OIB], [zastupan po: ime, prezime, funkcija, adresa i OIB zastupnika, ako je primjenjivo] (dalje: Korisnik)
sklopili su sljedeći
UGOVOR O KORIŠTENJU USLUGA I ZAKUPU POSLOVNOG PROSTORA 
U INKUBATORU ZA KREATIVNE TEHNOLOGIJE I IT INDUSTRIJU 
SINERGANA
I. UVODNE ODREDBE
Članak 1.
(1) Ovim Ugovorom uređuju se međusobna prava i obveze ugovornih strana u vezi s ulaskom Korisnika u program [inkubacije / post-inkubacije], korištenjem usluga i zakupom poslovnog prostora u Inkubatoru za kreativne tehnologije i IT industriju Sinergana, Ružićeva ulica 39, Rijeka (u daljnjem tekstu: Sinergana).
(2) Ugovor se sklapa na temelju Javnog poziva [oznaka i datum], Odluke o ulasku u program [oznaka i datum], Odluke o provedbi programa i pružanju usluga poslovnih inkubatora Grada Rijeke („Službene novine Grada Rijeke“ broj 9/2026) te važećih akata kojima se uređuje rad Sinergane.
II. ZAKUP POSLOVNOG PROSTORA
Članak 2.
(1) RRA Porin daje, a Korisnik prima u zakup poslovni prostor u poslovnom objektu Sinergana, a koji je u zemljišnim knjigama Općinskog suda u Rijeci upisan u zemljišnoknjižni uložak broj 7529 k.o. Sušak kao Ružićeva ukupne površine 1295 m2 (dvorište površine 121 m2, 48 m2 i 3 m2  i gospodarska zgrada površine 1123 m2), zkčbr. 2103/2 i to:
- Poslovni prostor evidencijski broj XXXX, površine XXXXXX m2 (u daljnjem tekstu: poslovni prostor).
(2) Tlocrt s oznakom poslovnog prostora prilaže se ovom Ugovoru.
Članak 3.
(1) Poslovni prostor iz članka 2. ovoga Ugovora Korisnik uzima u zakup u viđenom stanju na dan zaključenja ovoga ugovora.
(2) Prilikom primopredaje poslovnog prostora sastavit će se primopredajni zapisnik u kojem će se utvrditi stanje poslovnog prostora
(3) Korisnik je dužan poslovni prostor preuzeti u posjed najkasnije u roku od 10 radnih dana od potpisivanja ovoga Ugovora, uz ispunjenje uvjeta za sklapanje i primjenu Ugovora. 
(4) Korisnik ne može koristiti prostor prije primopredaje i odobrenja pristupa.
III. UVJETI KORIŠTENJA POSLOVNOG PROSTORA
Članak 4.
(1) Korisnik može poslovni prostor koristiti za obavljanje registrirane djelatnosti [naziv i NKD], povezane s prijavljenim poslovanjem i namjenom Sinergane, te za sjedište.
(2) Ako Korisnik u trenutku donošenja odluke o ulasku u program nema sjedište na području grada Rijeke ili Urbane aglomeracije Rijeka, obvezan ga je ondje registrirati najkasnije u roku od tri mjeseca od dana donošenja odluke o ulasku u program te RRA Porin dostaviti dokaz ili podatke za provjeru.
Članak 5.
Korisnik ne može Poslovni prostor ili njegov dio dati u podzakup niti ga ustupiti trećoj osobi na samostalno korištenje. 
Članak 6.
(1) Korisnik ima pravo koristiti zajedničke prostore Sinergane koji su namijenjeni korisnicima, uključujući hodnike, sanitarne čvorove i kuhinju, prema pravilima i dodijeljenim ovlastima pristupa.
(2) Korisnik ima pristup ugovorenom uredu 0–24 sata svakoga dana, uključujući vikende, blagdane i neradne dane. 
(3) Redovno radno vrijeme recepcije i RRA Porin je radnim danom od 8:00 do 16:00. Pristup izvan redovnog vremena ne uključuje prisutnost osoblja ili podršku, osim ako je posebno dogovoreno.
Članak 7.
(1) Preinake, izmjene instalacija, postavljanje dodatne opreme ili druga ulaganja u poslovni prostor Korisnik može provesti samo uz prethodnu pisanu suglasnost RRA Porin te, kada je potrebna, suglasnost Grada Rijeke kao vlasnika Sinergane i druga propisana odobrenja.
(2) Radove odobrene na zahtjev Korisnika izvodi ovlašteni izvođač na trošak Korisnika, bez prava na povrat ulaganja.
Članak 8.
(1) Korisnik je obvezan prostor i opremu koristiti pažnjom urednog gospodarstvenika, namjenski i u skladu s pravilima sigurnosti te bez odgode prijavljuje RRA Porin kvarove, opasnosti i štetu.
(2) Korisnik je obvezan omogućiti RRA Porin pregled poslovnog prostora i pristup radi održavanja uz prethodnu najavu i dogovor o terminu. U hitnim situacijama radi sprječavanja štete ili opasnosti pristup se omogućuje bez odgode.
Članak 9.
Korisnik je obvezan provoditi propisane mjere zaštite od požara i zaštite na radu koje se odnose na njegovu djelatnost, radnike, opremu i instalacije koje koristi te posjedovati potrebnu dokumentaciju. 
IV. OSTALE USLUGE U PROGRAMU
Članak 10.
(1) Korisniku se u sklopu programa inkubacije/post-inkubacije pružaju potporne mjere i usluge uskladno Programu inkubacije i post-inkubacije koji donosi RRA Porin.
(2) Usluge Sinergane Korisnik može koristiti sukladno uvjetima pružanja usluga i cjeniku usluga Sinergane, uz određene pogodnosti propisane Programom iz stavka 1. ovoga članka.
V. ZAKUPNINA I OSTALI TROŠKOVI
Članak 11.
(1) Mjesečna zakupnina određuje se kao umnožak korisne površine Poslovnog prostora i jedinične cijene zakupnine za ugovoreni program i etažu: [površina] m² × [cijena] EUR/m² = [iznos] EUR mjesečno bez PDV-a.
(2) Na iznos se obračunava PDV prema važećim propisima. 
(3) Izmjena jedinične cijene provodi se u skladu s odlukom nadležnog tijela Grada Rijeke i ovim Ugovorom.
Članak 12.
(1) Korisnik uz zakupninu plaća mjesečni režijski paušal: [površina] m² × 6,00 EUR/m² = [iznos] EUR mjesečno bez PDV-a, uz obračun PDV-a prema važećim propisima.
(2) Paušal obuhvaća električnu energiju, vodne usluge, internet koji osigurava Grad Rijeka, čišćenje zajedničkih prostora, higijenske potrepštine za zajedničke sanitarne čvorove te održavanje zgrade i okoliša. 
Članak 13.
(1) Troškove koji nisu obuhvaćeni paušalom, poput komunalne naknade (Grad Rijeka), javne usluge prikupljanja otpada (KD Čistoća d.o.o.), internetske usluge samostalno odabranog tele operatera i čišćenja poslovnog prostora koji je uzet u zakup, Korisnik samostalno ugovara s pružateljem usluge odnosno plaća izravno dobavljaču ili pružatelju javne odnosno komunalne usluge, prema njihovim uvjetima i propisima.
(2) Internet koji osigurava Grad Rijeka uključen je u paušal. 
(3) Dodatne usluge RRA Porin obračunava prema važećem cjeniku i prethodno prihvaćenoj rezervaciji, ponudi ili ugovoru.
Članak 14.
(1) RRA Porin može preispitati i predložiti povećanje ili smanjenje režijskog paušala zbog promjene cijena energenata i drugih usluga te stvarnih troškova korištenja i održavanja zgrade i okoliša. Paušal se u pravilu preispituje jednom godišnje, a iznimno i ranije u slučaju znatne promjene navedenih troškova.
(2) Korisnika se o novom iznosu, razlozima promjene i datumu početka primjene pisanim putem obavještava najmanje 30 dana unaprijed te se o istoj sklapa odgovarajući dodatak ovome Ugovoru. Korisnika ima pravo ne potpisati ovaj ugovor u kojem slučaju obje strane imaju pravo na raskid ovoga ugovora.
Članak 15.
(1) Korisnik snosi troškove tekućeg održavanja poslovnog prostora (čišćenje, soboslikarski radovi, sitniji popravci).
(2) Korisnik je dužan o svom trošku otklanjati kvarove i nedostatke koje sam prouzroči, odnosno nadoknaditi štetu koju je on ili osoba za koju odgovara prouzročio RRA Porin ili Gradu Rijeci kako vlasniku opreme i zgrade Sinergane. 
(3) Ako nastane šteta na zajedničkim prostorima ili opremi, a utvrdi se da ju je prouzročio netko od korisnika Sinergane ili osoba za koje oni odgovaraju, ali se ne može utvrditi tko je štetu prouzročio, korisnici koji su u vrijeme nastanka štete imali pristup prostoru u kojem je šteta nastala solidarno odgovaraju za naknadu štete. Korisnik ne odgovara za štetu ako se utvrdi da on ni osobe za koje odgovara nisu mogli prouzročiti štetu.
(4) Korisnik ne odgovara za pogoršanje nastalo redovitim korištenjem prostora.
(5) Ako Korisnik na poziv RRA Porin ne otkloni kvar odnosno nedostatak, RRA Porin to može učiniti samostalno a Korisnika teretiti za nastali trošak. 
(6) Korisnik sam brine o zaštiti i osiguranju svoje imovine koja se nalazi u poslovnom prostoru i drugim prostorima Sinergane. Ova odredba ne isključuje niti ograničava odgovornost RRA Porin ili drugih osoba za štetu za koju odgovaraju prema ugovoru i važećim propisima.

VI. OBRAČUN I PLAĆANJE
Članak 16.
(1) RRA Porin do 15. dana u mjesecu ispostavlja račun za zakupninu za tekući mjesec i režijski paušal za prethodni mjesec, a Korisnik je obvezan podmiriti račun u roku od osam dana od njegova izdavanja.
(2) Za razdoblje kraće od mjeseca zakupnina i paušal se obračunavaju razmjerno stvarnom trajanju zakupa odnosno korištenja prostora.
Članak 17.
Za dospjele, a nepodmirene novčane obveze RRA Porin može obračunati zateznu kamatu u skladu s važećim propisima. 
VII. OSIGURANJE PLAĆANJA
Članak 18.
(1) Prije sklapanja Ugovora Korisnik predaje RRA Porin bjanko zadužnicu potvrđenu kod javnog bilježnika, iznosa do 10.000,00 EUR, radi osiguranja naplate potraživanja iz Ugovora. Troškove izdavanja i potvrđivanja zadužnice snosi Korisnik.
(2) Ako je Korisnik pravna osoba, obvezu iz bjanko zadužnice kao jamac platac preuzima najmanje jedna fizička osoba ovlaštena za njezino zastupanje. Ako je Korisnik obrtnik, zadužnicu izdaje obrtnik osobno kao dužnik, bez obveze dodatnog jamca platca. 
(3) Korisnik je suglasan da zadužnica iz stavka 1. ovoga članka služi kao sredstvo osiguranja plaćanja po ovom Ugovoru te da je RRA Porin ovlaštena bilo koje potraživanje prema Korisniku temeljeno na ovom Ugovoru naplatiti aktivacijom zadužnice iz stavka 1. ovoga članka.
(4) Ako dođe do zakonske promjene obveznog sadržaja ili oblika sredstva osiguranja određenog prethodnim stavkom ovog članka, a koja bi promjena dano sredstvo osiguranja činila neprovedivim, Korisnik je dužan bez odgode, na zahtjev RRA Porin, dostaviti novo valjano sredstvo osiguranja iste vrijednosti i istog značaja.
(5) Ako RRA Porin radi naplate tražbine koja proizlazi iz ovog Ugovora aktivira zadužnicu iz stavka 1. (prvog) ovog članka, Korisnik je dužan, nakon iskorištenja cjelokupnog iznosa zadužnice, uručiti RRA Porin novu zadužnicu u skladu sa stavkom 1. i 2. ovog članka, u roku od 15 (petnaest) dana od dana iskorištenja cjelokupnog iznosa postojeće zadužnice.
(6) RRA Porin će zadužnicu vratiti Korisniku nakon prestanka ovog Ugovora, a po podmirenju ugovorene zakupnine, svih ugovorenih troškova i naknada te ispunjenu svih obveza iz ovog Ugovora, uključujući i obvezu povrata poslovnog prostora u posjed RRA Porin, ako predmetna sredstva nisu bila aktivirana u skladu s ovim Ugovorom
VIII. OSTALE OBVEZE IZ UGOVORA
Članak 19.

Članak 20.
(1) Korisnik je dužan sudjelovati u medijskom praćenju aktivnosti RRA Porin po pozivu.
(2) Korisnik je dužan u svojim javnim nastupima i medijskim objavama o poslovanju bez iznimke naglasiti da je korisnik Sinergane.
(3) Korisnik je dužan istaknuti na svojoj internetskoj stranici da je korisnik Sinergane.
(4) Korisnik je ovlašten koristiti logotip RRA Porin isključivo u obliku u kojem mu ga dostavila RRA Porin, nije ovlašten ništa na njemu mijenjati niti ga koristiti u bilo koju drugu svrhu osim one ugovorene ovim Ugovorom.
Članak 21.
U Sinergani se održavaju konferencije, edukacije i druga događanja koja mogu privremeno povećati buku i broj posjetitelja. O događanjima koja mogu osjetnije utjecati na rad RRA Porin korisnika obavještava u pravilu najmanje dva radna dana unaprijed. Korisnik prihvaća uobičajene vremenski ograničene smetnje pod uvjetima iz Pravila za rad i suradnju u Sinergani.
IX. PRESTANAK UGOVORA
Članak 22.
Ugovor prestaje istekom ugovorenog vremena, sporazumom ugovornih strana, otkazom ili raskidom u skladu s  ovim ugovorom i primjenjivim propisima. 
Članak 23.
(1) RRA Porin može otkazati ugovor zbog povrede ugovornih obveza, a osobito ako Korisnik:
a. ne preuzme poslovni prostor u posjed u propisanom roku, 
b. ne registrira sjedište na području grada Rijeke ili UA Rijeka u propisanom roku,
c. poslovni prostor koristi protivno ugovorenoj namjeni, 
d. ustupi poslovni prostor  trećoj osobi protivno članku 5. ovoga Ugovora, 
e. ne podmiruje dospjele obveze, 
f. ne sudjeluje aktivno u provedbi programa inkubacije/post-inkubacije, 
g. ne dostavlja podatke o poslovanju na zahtjev RRA Porin, 
h. ne poštuje pravila sigurnosti ili bitno krši pravila rada i suradnje.
(2) Otkazni rok iznosi 30 dana, osim u slučaju sprječavanja nastanka štete prostoru, RRA Porin ili trećima ili sprječavanja nasilja u kojim slučajevima otkaz nastupa odmah.
(3) Prije otkaza Ugovora RRA Porin će pisanim putem pozvati Korisnika na usklađenje ponašanja sa ugovornim obvezama uz dodatni rok od 15 dana, a ako Korisnik ne postupi prema pozivu, RRA Porin može otkazati Ugovor
(4) Iznimno, RRA Porin nije dužna pisano pozvati Korisnika na izvršavanje ugovornih obveza u slučaju sprječavanja nastanka štete prostoru, RRA Porin ili trećima ili radi sprječavanja nasilja te u slučaju da Korisnik koristi poslovni prostor za počinjenje kaznenog djela ili prekršaja te u slučajevima kada je očito da Korisnik neće niti u dodatnom roku postupiti po pozivu RRA Porin.
Članak 24.
Korisnik može otkazati ugovor prije isteka ugovorenog razdoblja uz pisani otkazni rok od 30 dana.
Članak 25.
Za trajanja otkaznog roka te 30 (trideset) dana prije isteka ovog Ugovora, Korisnik mora omogućiti RRA Porin organiziranje razgleda poslovnog prostora. RRA Porin će najkasnije 5 dana prije razgleda o istome obavijestiti Korisnika, a Korisnik će omogućiti razgled u terminu koji odredi RRA Porin
Članak 26.
(1) Otkazni rok  iz članka 23. i članka 24. ovoga Ugovora počinje teći od dana dostave pismenog otkaza preporučeno s povratnicom ili na drugi dokaziv način.
(2) U slučaju nemogućnosti uredne osobne dostave pismene opomene i dostave otkaza zbog promjene adrese o kojoj Korisnik nije obavijestio RRA Porin, nepreuzimanja ili odbijanja preuzimanja pismena ili drugih načina neuspjele dostave pismena Korisniku, dostava se smatra uredno izvršenom danom predaje preporučene pošiljke poštanskom ili drugom kurirskom uredu. 
Članak 27.
(1) Odmah po prestanku ugovora, bez obzira na način prestanka, Korisnik je dužan RRA Porin predati prostor u stanju u kojem ga je zatekao, slobodan od osoba i svojih stvari.
(2) Korisnik je dužan poslovni prostor vratiti u stanje u kojem ga je preuzeo o svom trošku, uz uvažavanje uobičajenog trošenja nastalog redovitim korištenjem.
(3) Stvari koje je ugradio u poslovni prostor, Korisnik može odnijeti, ako se one mogu odvojiti bez oštećenja stvari kojoj su dodane.
(4) O izvršenoj primopredaji poslovnog prostora sačinit će se primopredajni zapisnik.
(5) Eventualne štete nastale u poslovnom prostoru za vrijeme trajanja ovog Ugovora utvrdit će se u primopredajnom zapisniku te će isti biti osnova za obračun naknade materijalne štete sukladno odredbama obveznog prava.
Članak 28.
(1) U slučaju zakašnjenja s obvezom iz članka 27. stavka 1. ovoga ugovora, Korisnik je dužan RRA Porin plaćati mjesečnu naknadu za korištenje poslovnog prostora u visini mjesečne zakupnine i paušala za troškove, sve do predaje poslovnog prostora u posjed RRA Porin.
(2) Naknada iz stavka 1.  ovog članka dospijeva jednako kao i mjesečna zakupnina odnosno paušal za vrijeme trajanja ovog Ugovora, a RRA Porin će Korisniku za naknadu iz stavka 1. ovog članka izdati račun.
(3) Ugovorne strane su suglasne da ostankom Korisnika u poslovnom prostoru ne dolazi do prešutne obnove Ugovora.
X. OVRHA PROTIV KORISNIKA
Članak 29.
(1) Ovaj ugovor je sačinjen u formi javnobilježničke ovršne isprave, temeljem koje RRA Porin ima pravo pokrenuti neposrednu i prisilnu ovrhu radi predaje u posjed poslovnog prostora iz članka 2. stavka 1. ovog Ugovora te radi naplate zakupnine i ostalih troškova i naknada predviđenih ovim Ugovorom, kao i pripadajućih kamata.
(2) Dospjela, a nenaplaćena potraživanja s osnova zakupnine, troškova i naknada predviđenih ovim Ugovorom, kao i pripadajućih kamata RRA Porin dokazuje ovjerenom izjavom osobe ovlaštene za zastupanje RRA Porin sa sadržajem da Korisnik nije platio dospjela dugovanja kojoj se prilaže izvod iz poslovnih knjiga RRA Porin.
(3) Uvjete za ostvarenje činidbe – predaje poslovnog prostora u posjed RRA Porin, slobodnog od osoba i stvari Korisnika RRA Porin dokazuje ovjerenom izjavom osobe ovlaštene za zastupanje RRA Porin sa sadržajem da je Ugovor prestao i da Korisnik nije predao poslovni prostor prostora iz članka 2. (drugog) ovog Ugovora RRA Porin.
(4) Ugovorne strane su suglasne da javni bilježnik na ovaj Ugovor stavi potvrdu ovršnosti na temelju isprava navedenih u stavku 2. (drugom) i/ili 3. (trećem) ovog članka.
(5) Korisnik izričito izjavljuje da je suglasan da RRA Porin na temelju ovog Ugovora s potvrdom ovršnosti ima pravo pokrenuti neposrednu prisilnu ovrhu protiv Korisnika radi predaje u posjed poslovnog prostora iz članka 2. (drugog) ovog Ugovora u skladu s odgovarajućim odredbama Ovršnog zakona.
(6) Korisnik izričito izjavljuje da je suglasan da RRA Porin na temelju ovog Ugovora s potvrdom ovršnosti ima pravo pokrenuti neposrednu prisilnu ovrhu protiv Korisnika na njegovoj cjelokupnoj pokretnoj i nepokretnoj imovini radi naplate nepodmirenih dospjelih potraživanja temeljem ovog Ugovora u skladu s odgovarajućim odredbama Ovršnog zakona. 
(7) Trošak solemnizacije (potvrde) ovog Ugovora kod javnog bilježnika snosi Korisnik.
XI. OSTALE ODREDBE
Članak 30.
(1) Korisnik potvrđuje da je prije sklapanja Ugovora upoznat s programom inkubacije i post-inkubacije Sinergane, Pravilima za rad i suradnju, Odlukom o radnom vremenu i pristupu prostorima, cjenikom usluga i posebnim uvjetima korištenja usluga Sinergane, koji se objavljuju na mrežnim stranicama RRA Porin i/ili Sinergane.
(2) RRA Porin može mijenjati i dopunjavati te akte u skladu s propisima, aktima Grada Rijeke, ugovorom o upravljanju i potrebnim suglasnostima. Izmjene se objavljuju i dostavljaju Korisniku pisanim putem prije početka primjene, uz navođenje sadržaja izmjene i datuma primjene.
(3) Izmijenjena pravila primjenjuju se na korisnike na koje se odnose od navedenog datuma, ako Samim pravilima pojedini korisnici nisu izuzeti od primjene. Ako je za primjenu na ovaj ugovorni odnos potrebna izmjena Ugovora, ona se provodi pisanim dodatkom u skladu s propisima. 
XII. PRIJELAZNE I ZAVRŠNE ODREDBE
Članak 31.
Ovaj Ugovor primjenjuje se od dana njegova obostranog potpisa, a sklapa se na određeno vrijeme, odnosno na rok od 3 godine.
Članak 32.
Izmjene i dopune Ugovora valjane su ako su sastavljene u pisanom obliku i potvrđene u obliku koji zahtijevaju propisi. Ugovorne strane isključuju mogućnost prešutnog obnavljanja ovog Ugovora.
Članak 33.
Ugovorne strane sporove nastoje riješiti dogovorom, a ako to nije moguće, za njihovo rješavanje ugovara se stvarno nadležni sud u Rijeci.
Članak 34.
Ugovor je sastavljen u pet istovjetnih primjeraka, od kojih dva pripadaju RRA Porin, dva Korisniku, a jedan se pohranjuje u javnobilježničkom uredu.
                                        
RRA PORIN                                                   					KORISNIK
____________________________                        				 ____________________________
Nenad Antolović, direktor                                  				 [ime i prezime, fukcija]

